Angheluș Dinicu
Angheluș Dinicu (1838 Bukarest, Valahhia vürstiriik – 7. november 1905 Bukarest, Rumeenia kuningriik) oli mustlasjuurtega rumeenia muusik, flötist (mängis paaniflööti). Dinicu sündis õukonnamuusiku perekonnas. 1889. aastal esines ta koos ansambliga Rumeenia muusika esindajatena Pariisi maailmanäitusel. Dinicu on tuntud muusikapala "Ciocârlia" ('lõoke') autor (see kõlas ka 1889. aastal Pariisi maailmanäitusel).